text: I 1961 a miheca saka pito folad saka 1 a romi’ad masofoc ci Diana, polong a ngangan ni Diana(ikelis：Lady Diana Frances Spencer), malamikomoday a tamdaw, O sawara’an no kitakit no England, O saka cecay a fafahi ni Wales Hongti ci Diana, tatosa ko wawa nangra, ci Wilien ato ci Hali. O ciharatengay cifaloco’ay to pakayni to demak i hekal, kaolahan no tamdamdaw cingra. Kasofocan ni Diana itini i England a lalomaan, ‘aloman ko mikeriday a palatamdaw cingraan, I 1981 a mihecaan malasingsi ho no Yociing cingra i, patikong to cingra to sakakaay a wawa ni Elizabeth II  ci Wiese, I Sen-Paw-lo tata’akay a kiwkay ko pitikong nangra, malakakeridan no England a kitakit, o tadakahemekan to tamdamdaw. Nikaorira, caay ka fangcal ko kalaramod ni Diana aci Wiese, iraay ko roma a fafahiyan mirawraw to kalaramod nangra, saka itini to i 1992 mihecaan satapang to malacinowas a mafoti’, caay ka halafin, malacinowas to cangra i 1996 a mihecaan. Malakakeridan no kitakit ci Diana i, ciinorongay cingra to finawlan, maolah ci Diana to mato’asay ato kaemangay, o roma i, pakayni to demak no ciadadaay to no (愛滋病), ‘alomanay to ko mafana’ay to mitayalan ningra, sa’aya’ayaw i, mangodo ho cingra a mikihatiya to ciadadaay tonian a tamdaw, mananam mananam to ko ‘alomanay a tamdaw cingraan i, safangcal sato ko faloco’ ningra to kalacinowas no kalalamod.